Blanka mevo

La Blanka mevo (Chroicocephalus novaehollandiae) konata en Aŭstralio simple kiel "mevo", tio estas birdo de la familio de Laredoj kaj ordo de Karadrioformaj.

 Disvastiĝo kaj specio 
eta|maldekstre|240ra|Plenkreskulo de C. n. novaehollandiae, Tasmanio.
Ĝi estas la plej ofta mevo en Aŭstralio. Ĝi troviĝas tra la tuta kontinento, sed ĉefe en marbordaj zonoj, kaj ankaŭ en Tasmanio, Novzelando kaj Nov-Kaledonio. La sudafrika Hartlaŭba mevo (Larus hartlaubii) kaj la novzelanda Tarapungo (Larus scopulinus) estis iam foje konsiderataj kiel subspecioj de la Blanka mevo.

La blanka mevo, spite ties anglalingva nomo Silver Gull (Arĝenta mevo) ne devas esti konfuzita kun la Arĝentmevo, kiu nomiĝas tiel en multaj aliaj lingvoj (scienca latinlingva Larus argentatus, germanlingve Silbermöwe, franclingve Goéland argenté, nederlande zilvermeeuw) kaj estas multe pli granda, fortika kaj nenie koincidas teritorie kun tiu ĉi.

La Blanka mevo estas ofta specio, adaptita sukcese al urbaj medioj kie ofte ĉeestas komercejojn kaj rubejojn.

La Blanka mevo estis almenaŭ dufoje vidataj en Usono: unu ekzemplero estis mortpafita en aŭgusto 1947 ĉe la rivero Genessee, Lago Ontario. Alia estis feliĉe nur fotita en Kantono Salem, Nov-Ĵerzejo, en aŭtuno 1996. Nune oni supozas, ke ambaŭ eskapis el kaptiteco (AOU 2000).

 Aspekto 
Temas pri bela mevo kies pura blanko estas en kapo, kolo, brusto, ventro kaj vosto. La dorso kaj flugiloj estas helgrizaj, kiel ĉe tipa mevo. La beko kaj kruroj estas ruĝegaj. La okuloj estas flavaj kaj la flugilpintoj nigraj. Junuloj ne estas tiom blankaj kaj havas malhelflavajn bekon kaj krurojn.

 Referencoj 
 American Ornithologists' Union (AOU) (2000): Forty-second supplement to the American Ornithologists' Union Check-list of North American Birds. Auk 117(3): 847–858. DOI: 10.1642/0004-8038(2000)117[0847:FSSTTA]2.0.CO;2

 Harrison, Peter (1988): Seabirds (2nd ed.). Christopher Helm, London. ISBN 0-7470-1410-8
 Pizzey, Graham & Knight, Frank (1997): The field guide to the birds of Australia:224. Harper & Collins, Pymble, N.S.W.. ISBN 0-207-18013-X

Kategorio:Mevoj
Kategorio:Birdoj de Aŭstralio
Kategorio:Birdoj de Oceanio
Kategorio:Birdoj de Nov-Kaledonio